CELEX: 62008CA0028
Language: sk
Date: 2010-06-29 00:00:00
Title: Vec C-28/08 P: Rozsudok Súdneho dvora (veľká komora) z  29. júna 2010 — Európska komisia/The Bavarian Lager Co. Ltd, Európsky dozorný úradník pre ochranu údajov (CEPD) [Odvolanie — Prístup k dokumentom inštitúcií — Dokument týkajúci sa stretnutia v rámci konania o nesplnení povinnosti — Ochrana osobných údajov — Nariadenie (ES) č. 45/2001 — Nariadenie (ES) č. 1049/2001]

28.8.2010   
            
            
               SK
            
            
               Úradný vestník Európskej únie
            
            
               C 234/3
            
         Rozsudok Súdneho dvora (veľká komora) z 29. júna 2010 — Európska komisia/The Bavarian Lager Co. Ltd, Európsky dozorný úradník pre ochranu údajov (CEPD)
   (Vec C-28/08 P) (1)
   
   (Odvolanie - Prístup k dokumentom inštitúcií - Dokument týkajúci sa stretnutia v rámci konania o nesplnení povinnosti - Ochrana osobných údajov - Nariadenie (ES) č. 45/2001 - Nariadenie (ES) č. 1049/2001)
   2010/C 234/04
   Jazyk konania: angličtina
   
      Účastníci konania
   
   
      Odvolateľka: Európska komisia (v zastúpení: C. Docksey a P. Aalto, splnomocnení zástupcovia)
   
      Vedľajší účastníci, ktorí v konaní podporujú odvolateľku: Spojené kráľovstvo Veľkej Británie a Severného Írska (v zastúpení: E. Jenkinson a V. Jackson, splnomocnené zástupkyne, J. Coppel, barrister), Rada Európskej únie (v zastúpení: B. Driessen a C. Fekete, splnomocnení zástupcovia)
   
      Ďalší účastníci konania: The Bavarian Lager Co. Ltd (v zastúpení: J. Webber a M. Readings, solicitors), Európsky dozorný úradník pre ochranu údajov (CEPD) (v zastúpení: H. Hijmans, A. Scirocco a H. Kranenborg, splnomocnení zástupcovia)
   
      Vedľajší účastníci, ktorí v konaní podporujú odporcu: Dánske kráľovstvo (v zastúpení: B. Weis Fogh, splnomocnená zástupkyňa), Fínska republika (v zastúpení: J. Heliskoski, splnomocnený zástupca), Švédske kráľovstvo (v zastúpení: K. Petkovska, splnomocnená zástupkyňa)
   
      Predmet veci
   
   Odvolanie proti rozsudku Súdu prvého stupňa (tretia komora) z 8. novembra 2007, T-194/04, Bavarian Lager/Komisia, ktorým bolo zrušené rozhodnutie Komisie z 18. marca 2004 zamietajúce žalobkyni prístup k dokumentu týkajúcemu sa stretnutia v rámci konania o nesplnení povinnosti vzťahujúceho sa na ustanovenia právneho poriadku Spojeného kráľovstva o predaji piva pochádzajúceho z iných členských štátov vo výčapoch v Spojenom kráľovstve — Výklad článku 4 ods. 1 písm. b) nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331)
   
      Výrok rozsudku
   
   
               1.
            
            
               Rozsudok Súdu prvého stupňa Európskych spoločenstiev z 8. novembra 2007, Bavarian Lager/Komisia (T-194/04), sa zrušuje v rozsahu, v akom zrušil rozhodnutie Komisie z 18. marca 2004, ktorým sa zamieta žiadosť o prístup k celej zápisnici zo stretnutia z 11. októbra 1996 obsahujúcej všetky mená, a v rozsahu, v akom uložil Európskej komisii povinnosť nahradiť trovy konania The Bavarian Lager Co. Ltd.
            
         
               2.
            
            
               Žaloba The Bavarian Lager Co. Ltd proti rozhodnutiu Komisie z 18. marca 2004, ktorým sa zamieta žiadosť o prístup k celej zápisnici zo stretnutia z 11. októbra 1996 obsahujúcej všetky mená, sa zamieta.
            
         
               3.
            
            
               The Bavarian Lager Co. Ltd je povinná nahradiť trovy konania vzniknuté Európskej komisii tak v rámci konania o odvolaní, ako aj konania na prvom stupni.
            
         
               4.
            
            
               Dánske kráľovstvo, Fínska republika, Švédske kráľovstvo, Spojené kráľovstvo Veľkej Británie a Severného Írska, Rada Európskej únie a Európsky dozorný úradník pre ochranu údajov znášajú svoje vlastné trovy konania.
            
         
      (1)  Ú. v. EÚ C 79, 29.3.2008.